A4-0072/99

Ψήφισμα σχετικά με την έκθεση προόδου της Επιτροπής για τη συνέχεια που δόθηκε στην ανακοίνωση: «Ενσωμάτωση της ισότητας των ευκαιριών μεταξύ γυναικών και ανδρών στο σύνολο των κοινοτικών πολιτικών και στόχων» (COM(98)0122 - C4-0234/98)

Το Ευρωπαϊκό Κοινοβούλιο,

- έχοντας υπόψη την έκθεση προόδου της Επιτροπής (COM(98)0122 - C4-0234/98),

- έχοντας υπόψη το ψήφισμα του κ. Cars και άλλων σχετικά με την ισότητα των φύλων στο Ευρωπαϊκό Κοινοβούλιο (B4-0699/98),

- έχοντας υπόψη τη Διακήρυξη και το Πρόγραμμα Δράσης που ενέκρινε η Τέταρτη Παγκόσμια Διάσκεψη για τις Γυναίκες στο Πεκίνο, στις 15 Σεπτεμβρίου 1995,

- έχοντας υπόψη το ψήφισμά του της 16ης Σεπτεμβρίου 1997 για την ανακοίνωση της Επιτροπής - Ενσωμάτωση της ισότητας των ευκαιριών μεταξύ γυναικών και ανδρών στο σύνολο των κοινοτικών πολιτικών και στόχων ((ΕΕ C 304 της 6.10.1997, σελ. 50)),

- έχοντας υπόψη τα συμπεράσματα των Ευρωπαϊκών Συμβουλίων του Λουξεμβούργου (20/21 Νοεμβρίου 1997), Cardiff (14/15 Ιουνίου 1998) και Βιέννης (11/12 Δεκεμβρίου 1998) και τις κατευθύνσεις για τις πολιτικές απασχόλησης των κρατών μελών 1999,

- έχοντας υπόψη την Ετήσια Έκθεση της Επιτροπής 1997 σχετικά με ίσες ευκαιρίες για τις γυναίκες και τους άνδρες (COM(98)0302),

- έχοντας υπόψη την προσωρινή έκθεση της Επιτροπής προς το ΕΚ, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών σχετικά με την εκτέλεση του μεσοπρόθεσμου κοινοτικού προγράμματος δράσης για την ισότητα των ευκαιριών για τους άνδρες και τις γυναίκες (1996-2000) (COM(98)0770),

- έχοντας υπόψη την έκθεση της Επιτροπής για τα Δικαιώματα της Γυναίκας (A4-0072/99),

A. λαμβάνοντας υπόψη ότι η Συνθήκη του Άμστερνταμ παρέχει ισχυρότερη νομική βάση για κοινοτική δράση υπέρ της ισότητας μεταξύ γυναικών και ανδρών καθιστώντας την ισότητα καθήκον, αρχή και στόχο της Κοινότητας, όπως ορίζεται ρητά στα άρθρα 2 και 3 της Συνθήκης ΕΚ[semigr ]

Β. λαμβάνοντας υπόψη ότι η στρατηγική για την καθιέρωση της ισότητας των φύλων επικυρώνεται στην Διακήρυξη Δράσης του Πεκίνου, στην οποία ζητείται από τις κυβερνήσεις και τους άλλους συντελεστές να προωθήσουν μία δραστική και ορατή πολιτική για την εισαγωγή της ισότητας των φύλων ως βασικής συνιστώσας σ' όλες τις πολιτικές και τα προγράμματα (mainstreaming)[semigr ]

Γ. λαμβάνοντας υπόψη ότι η Επιτροπή ξεκίνησε πολιτική mainstreaming με σκοπό την ενσωμάτωση της διάστασης για την ισότητα των φύλων στις κοινοτικές πολιτικές και δραστηριότητες, όπως επεσήμανε στην ανακοίνωσή της τον Φεβρουάριο του 1996[semigr ]

Δ. λαμβάνοντας υπόψη ότι ο στόχος των ίσων ευκαιριών μεταξύ γυναικών και ανδρών ενσωματώθηκε στην ευρωπαϊκή στρατηγική για την απασχόληση, όπως συμφωνήθηκε στο Ευρωπαϊκό Συμβούλιο του Λουξεμβούργου το Νοέμβριο του 1997 και αξιολογήθηκε για πρώτη φορά στη Διάσκεψη Κορυφής του Cardiff τον Ιούνιο του 1998[semigr ]

Ε. λαμβάνοντας υπόψη ότι η αρχή της ισότητας ευκαιριών στην απασχόληση ενισχύθηκε από το Ευρωπαϊκό συμβούλιο της Βιέννης το οποίο κάλεσε τα κράτη μέλη να επιδιώξουν, στα εθνικά προγράμματα δράσης, απτή πρόοδο όσον αφορά την προώθηση των ίσων ευκαιριών μεταξύ γυναικών και ανδρών, ιδιαίτερα χρησιμοποιώντας σημεία αναφοράς και την προσέγγιση του της ισότητας ευκαιριώνσε ό,τι αφορά το φύλο[semigr ]

ΣΤ. λαμβάνοντας υπόψη ότι η ισότητα ευκαιριών σε ό,τι αφορά το φύλο αποτελεί μέρος μιας διττής προσέγγισης που αποσκοπεί στο να επιτύχει ισότητα μεταξύ γυναικών και ανδρών ενσωματώνοντας την ισότητα των ευκαιριών σε όλες τις πολιτικές και δραστηριότητες παράλληλα με ειδικά μέτρα θετικής δράσης υπέρ των γυναικών[semigr ]

1. ζητεί επειγόντως απ' όλα τα θεσμικά όργανα και τις υπηρεσίες της Ευρωπαϊκής Ένωσης να προχωρήσουν σε συγκεκριμενοποίηση του έργου τους για το της ισότητας ευκαιριώνσ¨ ό,τι αφορά το φύλο, σύμφωνα με τη Διακήρυξη και το Πρόγραμμα Δράσης του Πεκίνου και με γνώμονα τη δέσμευση για την προώθηση της ισότητας μεταξύ ανδρών και γυναικών που διατηρείται στη Συνθήκη του Άμστερνταμ[semigr ]

2. λαμβάνει υπόψη την πρώτη έκθεση προόδου για το της ισότητας ευκαιριώντης Επιτροπής και αντιμετωπίζει θετικά τη μικρή πρόοδο που έχει επιτευχθεί τόσο από άποψη μεθοδολογίας όσο και από άποψη άσκησης πολιτικής[semigr ]

3. εκφράζει, όμως, τη λύπη του για το γεγονός ότι τα ληφθέντα μέτρα ελάχιστα έχουν επηρεάσει τη γενικότερη κοινοτική πολιτική εκτός από εκείνους τους τομείς άσκησης πολιτικής με μεγαλύτερη παράδοση και πραγματογνωμοσύνη στην προώθηση των ίσων ευκαιριών για γυναίκες και άνδρες[semigr ]

4. τονίζει, λαμβάνοντας υπόψη τα εμπόδια και τις δυσχέρειες που εξακολουθούν να υφίστανται όπως σημειώνει η Επιτροπή στην έκθεση προόδου της, τη σημασία της διατήρησης των ειδικών προγραμμάτων και των σχεδίων στο πλαίσιο της ισότητας των ευκαιριών μεταξύ γυναικών και ανδρών στην Ένωση, τουλάχιστον στο σημερινό τους επίπεδο, ή σε υψηλότερο επίπεδο στο μέλλον, σύμφωνα με τα αποτελέσματα των πολιτικών για την ισότητα ευκαιριών[semigr ]

Μεθοδολογική προσέγγιση

5. επισημαίνει ότι η ισότητα ευκαιριών σ' ό,τι αφορά το φύλο απαιτεί συνολική θεώρηση της άσκησης πολιτικής και κινητοποίηση όλων των συντελεστών στην άσκηση πολιτικής και συνεπάγεται αναδιοργάνωση, παρακολούθηση και αξιολόγηση των προόδων στην άσκηση πολιτικής από την άποψη της ισότητας των φύλων, στενότερη συνεργασία και συντονισμό μεταξύ των αρμοδίων για θέματα πολιτικής τομέων και με τους νέους πολιτικούς συντελεστές, περιλαμβανομένων των ΜΚΟ[semigr ]

6. καλεί την Επιτροπή να αναλάβει πρωτοβουλίες για την επίτευξη σαφώς προσδιορισμένων στόχων και μηχανισμών ελέγχου, τόσο εντός όσο και εκτός αυτής και να αναθεωρήσει κανονισμούς και διαδικασίες ώστε να προωθηθεί η ισότητας ευκαιριών σ¨ ό,τι αφορά το φύλο[semigr ]

7. επισημαίνει τα εμπόδια στα οποία προσκρούει η πρόοδος όπως αναφέρει η Επιτροπή και θεωρεί ότι πρέπει να ληφθούν μέτρα και να δοθεί ύψιστη προτεραιότητα στην ανεπαρκή συνειδητοποίηση που υπάρχει στα κέντρα λήψης αποφάσεων όσον αφορά τα θέματα του φύλου[semigr ]

8. καλεί την Επιτροπή να αναζητήσει ενεργά τη συνεργασία τόσο με εμπειρογνώμονες σε εθνικό και διεθνές επίπεδο στον τομέα αυτό όσο και με μη κυβερνητικές οργανώσεις[semigr ]

9. καλεί την Επιτροπή να βελτιώσει το μεθοδολογικό πλαίσιο της ισότητας ευκαιριών, ιδιαίτερα αναπτύσσοντας μέθοδο αξιολόγησης για τον εντοπισμό των επιπτώσεων όλων των κοινοτικών πολιτικών και μέτρων σε γυναίκες και άνδρες και εισάγοντας τη διάσταση περί φύλου σ' όλες τις επικείμενες νομοθετικές προτάσεις[semigr ]

Τομείς προτεραιότητας για δράση

i) Στοιχεία και στατιστικές σχετικά με το φύλο

10. τονίζει ότι η αποτελεσματική άσκηση της πολιτικής της ισότητας εξαρτάται από την ύπαρξη στατιστικών σε όλα τα επίπεδα εφαρμογής της και ζητεί από την Επιτροπή να απαιτεί πάντα στατιστικά στοιχεία που να περιλαμβάνουν κατανομή βάσει φύλου[semigr ]

11. περιμένει από την Επιτροπήνα επεξεργασθεί δέσμη δεικτών και κριτηρίων για τη διατύπωση, εφαρμογή και αξιολόγηση στόχων και αποτελεσμάτων στον τομέα της ισότητας και να αναπτύξει σημεία αναφοράς[semigr ]

12. ζητεί από την Επιτροπή να εξετάσει την κατάσταση προόδου στον τομέα της ισότητα των φύλων βάσει δέσμης σαφών δεικτών και συγκρίσιμων στοιχείων (όπως συμβαίνει ήδη στην Ετήσια Έκθεση Ανάπτυξης των Ηνωμένων Εθνών)[semigr ]

ii) Γυναίκες στα κέντρα λήψης αποφάσεων

13. καλεί την Επιτροπή να αναθεωρήσει κατ' απόλυτη προτεραιτότητα όλες τις συμβουλευτικές δομές της και δομές λήψης αποφάσεων με σκοπό να επιτύχει ίση κατανομή ανά φύλο[semigr ] να ενθαρρύνει τα κράτη μέλη να εφαρμόζουν πλήρως τη σύσταση του Συμβουλίου της 2ας Δεκεμβρίου 1996 για την ισόρροπη συμμετοχή γυναικών και ανδρών στη διαδικασία λήψης αποφάσεων ((ΕΕ L 319 της 10.12.1996, σελ. 11)) και να ορίζει ίσο αριθμό γυναικών και ανδρών υποψηφίων στις επιτροπές και τις ομάδες εργασίας που την επικουρούν[semigr ]

14. ζητεί από την Επιτροπή να συνεχίσει και να εντατικοποιήσει τις εργασίες και τη στρατηγική της με στόχο να επιτύχει την ισορροπία των φύλων στο προσωπικό της και ιδιαίτερα να αυξήσει τον αριθμό των γυναικών σε θέσεις διαχείρισης και λήψης αποφάσεων[semigr ]

iii) Διαφορετική μεταχείριση ως προς την αμοιβή και εργασία

15. καλεί την Επιτροπή να προσδιορίσει τις συνθήκες και τους λόγους για τους οποίους οι γυναίκες ως ομάδα και σχεδόν χωρίς εξαίρεση εισπράττουν χαμηλότερη αμοιβή σε σχέση με τους άνδρες και να διενεργήσει διάλογο με τους κοινωνικούς εταίρους για ενδελεχέστερη εξέταση και ρύθμιση του φαινομένου των μισθολογικών διαφορών λόγω φύλου[semigr ]

16. καλεί την Επιτροπή να επικεντρώσει τις προσπάθειές της στους ανωτέρω τομείς προτεραιότητας κατά το επόμενο έτος και να υποβάλει τα αποτελέσματα στο Κοινοβούλιο με την επόμενη έκθεση προόδου[semigr ]

17. καλεί το Συμβούλιο και τα κράτη μέλη αντιστοίχως να αναθεωρήσουν τις υφιστάμενες κοινοτικές και εθνικές νομοθεσίες με σκοπό να τις εκσυγχρονίσουν ενσωματώνοντας τη διάσταση περί ισότητας των φύλων[semigr ]

18. καλεί το Συμβούλιο και τα κράτη μέλη αντιστοίχως να διασφαλίσουν ότι η αρχή της ισότητας ευκαιριών σ¨ ό,τι αφορά το φύλο, εφαρμόζεται σε τοπικό, υποπεριφερειακό/ περιφερειακό, εθνικό και κοινοτικό επίπεδο, καθώς και εντός του θεσμικού πλαισίου του Συμβουλίου[semigr ]

Ισότητα ευκαιριών εντός των θεσμικών οργάνων της ΕΕ

19. θεωρεί ότι πρέπει να επαναπροσδιορισθούν και να ενισχυθούν οι πολιτικές ευθύνες της Επιτροπής για τα Δικαιώματα της Γυναίκας ως ξεχωριστής επιτροπής στο Κοινοβούλιο με γνώμονα τις νέες διατάξεις περί ισότητας μεταξύ ανδρών και γυναικών που διαφυλάσσονται επιμελώς στη Συνθήκη του Άμστερνταμ[semigr ]

20. καλεί τις πολιτικές ομάδες του Κοινοβουλίου να ορίσουν μέλη τόσο εντός της ίδιας της ομάδας όσο και σε κάθε κοινοβουλευτική επιτροπή, τα οποία θα αναλάβουν την ευθύνη να διασφαλίσουν ότι το έργο τους θα διαπνέεται από την αρχή της ισότητας ευκαιριών σ¨ ό,τι αφορά το φύλο[semigr ]

21. ζητεί να συσταθεί διοργανική ομάδα εργασίας κατ' αρχάς μεταξύ του Κοινοβουλίου και της Επιτροπής η οποία θα αποτελεί το συντονιστικό όργανο για την προώθηση του στόχου της ισότητας μεταξύ και ανδρών σε όλους τους τομείς αρμοδιότητας των οργάνων, χρησιμοποιώντας όλους τους μηχανισμούς ισότητας, δηλαδή τις θετικές δράσεις, την ισότητα ευκαιριών κλπ[semigr ]

22. καλεί τα θεσμικά όργανα της ΕΕ να καταρτίσουν, στο πλαίσιο των δραστηριοτήτων τους, προγράμματα ισότητας των φύλων[semigr ]

23. ζητεί από την Επιτροπή να πάρει όλα τα μέτρα που κρίνει αναγκαία ούτως ώστε κάθε δύο χρόνια να παρουσιάζει στο Ευρωπαικό Κοινοβούλιο την πρόοδο εφαρμογής της ισότητας ευκαιριών[semigr ]

24. αναθέτει στον Πρόεδρό του να διαβιβάσει ο παρόν ψήφισμα στο Συμβούλιο, την Επιτροπή, τα άλλα θεσμικά όργανα και υπηρεσίες της ΕΕ και στις κυβερνήσεις και τα κοινοβούλια των κρατών μελών.